## Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2008. godinu

### NN 52/2008 (7.5.2008.), Uredba o načinu izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za 2008. godinu

# VLADA REPUBLIKE HRVATSKE

**1751**

Na temelju članka 45.a stavka 2. Zakona o financiranju jedinica lokalne i
područne (regionalne) samouprave (»Narodne novine«, br. 117/93, 69/97, 33/2000,
73/2000, 127/2000, 59/2001, 107/2001, 117/2001, 150/2002, 147/2003 i 132/2006),
Vlada Republike Hrvatske je na sjednici održanoj 2. svibnja 2008. godine
donijela

## UREDBU

### O NAČINU IZRAČUNA IZNOSA POMOĆI IZRAVNANJA ZA DECENTRALIZIRANE FUNKCIJE JEDINICA LOKALNE I PODRUČNE (REGIONALNE) SAMOUPRAVE ZA 2008. GODINU

Članak 1.

Ovom Uredbom utvrđuje se način izračuna iznosa pomoći izravnanja za
decentralizirane funkcije jedinica lokalne i područne (regionalne) samouprave za
2008. godinu iz Državnog proračuna Republike Hrvatske za 2008. godinu prema
posebnim zakonima i odlukama o kriterijima i mjerilima za osiguravanje
minimalnog financijskog standarda javnih potreba u djelatnostima osnovnog i
srednjeg školstva, socijalne skrbi, zdravstva i vatrogastva.

Članak 2.

Pod decentraliziranim funkcijama podrazumijevaju se rashodi utvrđeni posebnim
zakonima za osnovno i srednje školstvo, socijalnu skrb, zdravstvo i vatrogastvo.
Kriteriji i mjerila za osiguravanje minimalnoga financijskog standarda u 2008.
godini za pojedine djelatnosti, propisani odlukama Vlade Republike Hrvatske,
mjerilo su za utvrđivanje osnovice za izračun prenesenih obveza i prava
jedinicama lokalne i područne (regionalne) samouprave.

Članak 3.

Ova Uredba odnosi se na jedinice lokalne i područne (regionalne) samouprave (u
daljnjem tekstu: korisnici pomoći izravnanja), koje su preuzele financiranje
decentraliziranih funkcija, i to na županije, Grad Zagreb, gradove i općine iz
stavka 3. članka 9. ove Uredbe (tablice 2.ž., 2.g. i 3. općine/gradovi).
Korisnici pomoći izravnanja iz stavka 1. ovoga članka, u skladu sa Zakonom o
financiranju jedinica lokalne i područne (regionalne) samouprave, ostvaruju
prihode iz dodatnog udjela poreza na dohodak za decentralizirane funkcije, i to
za:
1. Osnovno školstvo                                     3,1%,
2. Srednje školstvo                                       2,2%,
3. Socijalnu skrb
– centre za socijalnu skrb                              0,5%,
– domove za starije i nemoćne osobe            1,7%,
4. Zdravstvo                                                 3,2%,
5. Vatrogastvo
– javne vatrogasne postrojbe                        1,3%.
Korisnici pomoći izravnanja ostvaruju pravo na sredstva iz Državnog proračuna
Republike Hrvatske za 2008. godinu, s Razdjela 025, Glave 02506 Ministarstvo
financija – Ostali izdaci države, P1039 – Financiranje decentraliziranih
funkcija, A539150 – Dodatna sredstva izravnanja za decentralizirane funkcije, s
računa 3631 – Tekuće pomoći unutar opće države, ako iz dodatnog udjela poreza na
dohodak, iz stavka 2. ovoga članka, ne ostvare sredstva do iznosa prenesene
obveze za decentralizirane funkcije za 2008. godinu, utvrđenog u Zbirnom
pregledu sredstava za decentralizirane funkcije u 2008. godini po županijama –
tablica 1., Pregledu sredstava za decentraliziranu funkciju osnovnog školstva po
županijama u 2008. godini – tablica 2.ž., Pregledu sredstava za decentraliziranu
funkciju osnovnog školstva po gradovima u 2008. godini – tablica 2.g. i Pregledu
sredstava za decentraliziranu funkciju vatrogastva po općinama/gradovima u 2008.
godini – tablica 3. općine/gradovi, u daljnjem tekstu: Pregled, koji su sastavni
dio ove Uredbe.

Članak 4.

Korisnici pomoći izravnanja ostvaruju pravo na sredstva pomoći za osnovno i
srednje školstvo, koja se utvrđuju temeljem osnovice iz stavaka 2. i 3. ovoga
članka.
Osnovica za utvrđivanje prenesene obveze županije, Grada Zagreba i grada za
osnovno školstvo za 2008. godinu proizlazi iz Odluke o kriterijima i mjerilima
za utvrđivanje bilančnih prava za financiranje minimalnog financijskog standarda
javnih potreba osnovnog školstva u 2008. godini.
Osnovica za utvrđivanje prenesene obveze županije i Grada Zagreba za srednje
školstvo za 2008. godinu proizlazi iz Odluke o kriterijima i mjerilima za
utvrđivanje bilančnih prava za financiranje minimalnog financijskog standarda
javnih potreba srednjih škola i učeničkih domova u 2008. godini.

Članak 5.

Korisnici pomoći izravnanja ostvaruju pravo na sredstva pomoći za centre za
socijalnu skrb i pomoći za podmirenje troškova stanovanja korisnicima koji se
griju na drva te za domove za starije i nemoćne osobe u visini koja se utvrđuje
temeljem osnovice iz stavaka 2. i 3. ovoga članka.
Osnovica za utvrđivanje prenesene obveze županije i Grada Zagreba za 2008.
godinu proizlazi iz Odluke o minimalnim financijskim standardima materijalnih i
financijskih rashoda centara za socijalnu skrb i pomoći za podmirenje troškova
stanovanja korisnicima koji se griju na drva u 2008. godini.
Osnovica za utvrđivanje prenesene obveze županije i Grada Zagreba za 2008.
godinu proizlazi iz Odluke o minimalnim financijskim standardima za
decentralizirano financiranje domova za starije i nemoćne osobe u 2008. godini.

Članak 6.

Korisnici pomoći izravnanja ostvaruju pravo na sredstva pomo­ći za zdravstvene
ustanove na području županije i Grada Zagreba u visini koja se utvrđuje temeljem
osnovice iz stavka 2. ovoga članka.
Osnovica za utvrđivanje prenesene obveze županije i Grada Zagreba za
financiranje zdravstvenih ustanova na području županije i Grada Zagreba za 2008.
godinu proizlazi iz Odluke o minimalnim financijskim standardima za
decentralizirane funkcije za zdravstvene ustanove u 2008. godini.

Članak 7.

Korisnici pomoći izravnanja ostvaruju pravo na sredstva pomoći za financiranje
javnih vatrogasnih postrojbi na području općine, grada i Grada Zagreba u visini
koja se utvrđuje temeljem osnovice iz stavka 2. ovoga članka.
Osnovica za utvrđivanje prenesene obveze općine, grada i Grada Zagreba za
financiranje javnih vatrogasnih postrojbi za 2008. godinu proizlazi iz Odluke o
minimalnim financijskim standardima za decentralizirano financiranje redovite
djelatnosti javnih vatrogasnih postrojbi u 2008. godini.

Članak 8.

U proračunu za 2008. godinu, korisnici pomoći izravnanja planiraju rashode za
decentralizirane funkcije za 2008. godinu po ekonomskoj i funkcijskoj
klasifikaciji do iznosa utvrđenog u Pregledu.
Korisnici pomoći izravnanja planiraju prihode za decentralizirane funkcije prema
procjeni prihoda koje će u 2008. godini ostvariti temeljem svakog pojedinog
dodatnog udjela poreza na dohodak iz članka 3. ove Uredbe, a razliku prihoda do
iznosa iz stavka 1. ovoga članka planiraju iz pomoći izravnanja.

Članak 9.

Iznos osnovice za utvrđivanje prenesene obveze iz članaka 4., 5., 6. i 7. ove
Uredbe je obveza koju treba financirati korisnik pomoći izravnanja u 2008.
godini.
Od mjesečnog iznosa obveze odbija se iznos ostvarenog poreza na dohodak iz
dodatnog udjela poreza na dohodak za decentraliziranu funkciju za prethodni
mjesec, a nedostajući iznos sredstava do mjesečne obveze podmiruje se iz pomoći
izravnanja.
Pregledi obveza decentraliziranih funkcija sastavni su dio ove Uredbe, i to:
– Zbirni pregled sredstava za decentralizirane funkcije u 2008. godini po
županijama – tablica 1.;
– Pregled sredstava za decentraliziranu funkciju osnovnog školstva po županijama
u 2008. godini – tablica 2.ž.;
– Pregled sredstava za decentraliziranu funkciju osnovnog školstva po gradovima
u 2008. godini – tablica 2.g. i
– Pregled sredstava za decentraliziranu funkciju vatrogastva po
općinama/gradovima u 2008. godini – tablica 3. općine/gradovi.

Članak 10.

Županije, Grad Zagreb, gradovi i općine dužni su sredstva iz članka 9. stavka 1.
ove Uredbe doznačivati krajnjim korisnicima (ustanovama) čije su financiranje
preuzeli.
Sredstva iz stavka 1. ovoga članka doznačuju se u skladu s obvezama, prema
dinamici i planu prioriteta utvrđenim planom proračuna korisnika pomoći
izravnanja.
Iznimno, radi osiguranja namjenskog korištenja sredstava iz članka 9. stavka 1.
ove Uredbe, Ministarstvo financija može sredstva državnog proračuna doznačavati
izravno krajnjim korisnicima.

Članak 11.

Korisnici pomoći izravnanja dužni su sredstva za decentralizirane funkcije,
ostvarena iz članka 3. ove Uredbe, koristiti po namjenama utvrđenim u odlukama
Vlade Republike Hrvatske o minimalnim financijskim standardima.
Na temelju odluka iz članka 4. ove Uredbe, korisnici pomoći izravnanja dužni su
donijeti vlastite odluke o kriterijima i mjerilima i načinu financiranja
osnovnog i srednjeg školstva za 2008. godinu u okvirima bilanciranih sredstava
iz članka 9. stavka 3. ove Uredbe.
Korisnik pomoći izravnanja – županija, odnosno Grad Zagreb – osnivač ustanove,
može udružiti sredstva u djelatnosti školstva za nabavu proizvedene dugotrajne
imovine i za dodatna ulaganja na nefinancijskoj imovini na temelju vlastite
odluke iz stavka 2. ovoga članka u skladu s odlukom o minimalnim financijskim
standardima u osnovnom i srednjem školstvu, a do razine bilanciranih sredstava
utvrđenih u članku 9. stavku 3. ove Uredbe.
Na temelju odluka iz članka 5. ove Uredbe, korisnici pomoći izravnanja dužni su
donijeti vlastite odluke o kriterijima i mjerilima i načinu financiranja domova
za starije i nemoćne osobe, centara za socijalnu skrb i pomoći za podmirenje
troškova stanovanja korisnicima koji se griju na drva, u okvirima bilanciranih
sredstava iz članka 9. stavka 3. ove Uredbe.
Na temelju Odluke iz članka 6. ove Uredbe, korisnici pomoći izravnanja dužni su
donijeti vlastite odluke o kriterijima i mjerilima i načinu financiranja
zdravstvenih ustanova, u okvirima planiranih sredstava iz članka 9. stavka 3.
ove Uredbe.
Na temelju Odluke iz članka 7. ove Uredbe, korisnici pomoći izravnanja dužni su
donijeti vlastite odluke o kriterijima za financiranje redovite djelatnosti
javnih vatrogasnih postrojbi, u okvirima planiranih sredstava iz članka 9.
stavka 3. ove Uredbe.
U odlukama iz stavaka 2., 4., 5., i 6. ovog članka, utvrđuje se raspored
sredstava po ustanovama i javnim vatrogasnim postrojbama i prioriteti za
kapitalna ulaganja u ustanove iz stavaka 2., 4. i 5. ovoga članka.
Županije, Grad Zagreb, gradovi i općine mogu raspodijeliti sredstva ostvarena od
dodatnog udjela u porezu na dohodak i pomoći izravnanja iz članka 3. stavaka 2.
i 3. ove Uredbe (osim za financiranje redovite djelatnosti javne vatrogasne
postrojbe), po ustanovama unutar pojedine djelatnosti, ali se preraspodjela mora
zasnivati na planu objavljenom najmanje dva mjeseca prije njegova usvajanja.
U slučaju iz članka 10. stavka 3. ove Uredbe, ministarstva nadležna za školstvo,
socijalnu skrb, zdravstvo, te nadležno tijelo državne uprave za vatrogastvo
dostavljaju Ministarstvu financija raspored sredstava po krajnjim korisnicima
(ustanovama), a u skladu s odlukama Vlade Republike Hrvatske o minimalnim
financijskim standardima.

Članak 12.

Ako županije, Grad Zagreb, gradovi i općine koje financiraju decentralizirane
funkcije, na godišnjoj razini, od dodatnog udjela poreza na dohodak i pomoći
izravnanja, ostvare više sredstava nego je to utvrđeno minimalnim standardom,
odnosno ostvare više sredstava nego je stvoreno obveza po rashodima koji se
financiraju temeljem odluka o minimalnim standardima za 2008. godinu, višak
sredstava trebaju do 28. siječnja 2009. godine vratiti na račun Državnog
proračuna Republike Hrvatske 1001005-1863000160, model 64, poziv na broj 7196
(Povrat neiskorištenih sredstava iz ranijih godina) – 42395-539150.

Članak 13.

Izračun iznosa pomoći izravnanja za decentralizirane funkcije u 2008. godini
vrši Ministarstvo financija u suradnji s resornim ministarstvom ili nadležnim
tijelom državne uprave po korisnicima pomoći, a prema kriterijima i mjerilima iz
odluka i do visine iznosa obveze, utvrđene prema članku 9. stavku 3. ove Uredbe.
Sredstva iz stavka 1. ovoga članka doznačuju se na način i pod uvjetima, ovisno
o vrsti rashoda (rashodi poslovanja i rashodi za nabavu proizvedene dugotrajne
imovine i dodatno ulaganje na nefinancijskoj imovini).
Pomoći izravnanja za rashode poslovanja za decentraliziranu funk­ciju osnovnog i
srednjeg školstva i vatrogastva doznačit će se pre­ma člancima 4. i 7. ove
Uredbe akontativno, temeljem mjesečnog obra­čuna za prethodni mjesec usklađenog
s akontacijom za tekući mje­sec.
Pomoći izravnanja za rashode za nabavu proizvedene dugotrajne imovine i dodatna
ulaganja na nefinancijskoj imovini, izvršavaju se na temelju dostavljene
dokumentacije županije, Grada Zagreba i grada o provedenom postupku, u skladu sa
Zakonom, dostavljenih ovjerenih računa o nabavi roba i/ili ovjerenih
(privremenih ili okončanih) situacija za izvršene radove, koji su dospjeli ili
dospijevaju u mjesecu za koji se podnosi zahtjev za doznaku sredstava, nadležnom
ministarstvu ili nadležnom tijelu državne uprave do 10. u mjesecu za tekući
mjesec, a nadležno ministarstvo ili nadležno tijelo državne uprave nakon
provedene kontrole, objedinjene zahtjeve na razini županija i gradova dostavlja
Ministarstvu financija do 15. u mjesecu za tekući mjesec.
Pomoći izravnanja u djelatnosti socijalne skrbi doznačit će se na način iz
članka 5. ove Uredbe.
Pomoći izravnanja Ministarstvo financija doznačit će za decentraliziranu
funkciju vatrogastva do 15. u mjesecu, a za ostale funkcije u razdoblju od 20.
do 30. u mjesecu za tekući mjesec.

Članak 14.

Županije, Grad Zagreb, gradovi i općine su dužni izvješćivati resorno
ministarstvo ili nadležno tijelo državne uprave o utrošenim sredstvima krajnjih
korisnika (ustanova) na način propisan u odlukama o minimalnim standardima.
Nadležno ministarstvo ili nadležno tijelo državne uprave dužno je pratiti
izvršenje odluke o minimalnim financijskim standardima i po potrebi, a
najkasnije do 30. rujna 2008. godine, Vladi Republike Hrvatske predložiti njene
izmjene i dopune.
Ako korisnik pomoći izravnanja iz stavka 1. ovoga članka ne dostavi izvješće
resornom ministarstvu ili nadležnom tijelu državne uprave na propisani način i u
roku iz stavka 1., Ministarstvo financija će, na zahtjev resornog ministarstva
ili nadležnog tijela državne uprave, privremeno obustaviti doznaku pomoći
izravnanja.
Nadležno ministarstvo ili nadležno tijelo državne uprave dužno je izraditi
konsolidirana izvješća o korištenju sredstava doznačenih za financiranje
decentraliziranih funkcija.

Članak 15.

Krajnji korisnik (ustanova), koji prima sredstva za decentralizirane funkcije iz
proračuna županije, Grada Zagreba, gradova i općina dužan je postupati u skladu
s Pravilnikom o proračunskom računovodstvu i Računskom planu, Pravilnikom o
financijskom izvještavanju u proračunskom računovodstvu, Pravilnikom o
proračunskim klasifikacijama i Zakonom o javnoj nabavi.
Nadležno tijelo krajnjeg korisnika (ustanove) donosi financijski plan za 2008.
godinu na petoj razini računskog plana i program rada, te tromjesečne
financijske planove na temelju odluke o kriterijima i mjerilima i načinu
financiranja osnovnog i srednjeg školstva, domova za starije i nemoćne osobe,
centara za socijalnu skrb i javnih vatrogasnih postrojbi za 2008. godinu iz
članka 11. ove Uredbe, koji donosi županija, Grad Zagreb, grad i općina i
dostavlja ga nadležnom upravnom odjelu županije, Grada Zagreba, grada i općine
najkasnije do 30. travnja 2008. godine.
Financijski plan sastoji se od prihoda i rashoda i obrazloženja. Prihodi se
iskazuju po vrstama i izvorima iz kojih potječu, i to: sredstva državnog
proračuna, sredstva iz županijskog/gradskog/općinskog proračuna –
decentralizacija, vlastita sredstva po vrstama i sredstva pomoći općine/grada,
županije i druge pravne i fizičke osobe, a rashodi po ekonomskoj klasifikaciji
na petoj razini.
Obrazloženje financijskog plana treba sadržavati podatke koji su osnova za
izračunavanje godišnjeg iznosa sredstava (npr. broj objekata, djelatnika,
razrednih odjeljenja, učenika, korisnika, kreveta), obrazloženje vlastitih
prihoda i drugih prihoda od jedinica lokalne samouprave (predškolski odgoj ili
drugo) ili iz drugih izvora, a prema odluci iz stavka 2. ovoga članka, i plan
javne nabave za robe, radove i usluge koje su razvrstane u istovrsne skupine
(prema statističkoj nomenklaturi ili prema računskom planu).
Ako županija, Grad Zagreb, grad i općina nisu propisali drugačije:
– doznaka sredstava za rashode poslovanja izvršava se na teme­lju mjesečnog
izvještaja ustanove o stvarno nastalim rashodima za protekli mjesec (na petoj
razini računskog plana) koji potpisuju odgovorne osobe (računovođa i ravnatelj),
a dostavlja se nadležnom upravnom odjelu najkasnije do 10-og u tekućem mjesecu
za protekli mjesec;
– doznaka sredstava za nabavu proizvedene dugotrajne imovine i dodatna ulaganja
na nefinancijskoj imovini izvršava se na temelju dostavljene dokumentacije o
provedenom postupku u skladu sa Zakonom, dostavljenih ovjerenih računa o nabavi
roba i/ili ovjerenih (privremenih ili okončanih situacija) za izvršene radove
koji su dospjeli ili dospijevaju na plaćanje u mjesecu, a dostavlja se nadležnom
upravnom odjelu;
– doznaka sredstava za domove za starije i nemoćne osobe za rashode poslovanja
(rashode za zaposlene, materijalne rashode, financijske rashode) izvršava se na
temelju mjesečnog izvještaja ustanove o stvarno nastalim rashodima za protekli
mjesec (na petoj razini računskog plana) i ostvarenih prihoda za posebne namjene
za protekli mjesec (na petoj razini računskog plana), koji potpisuju odgovorne
osobe, a dostavlja se nadležnom upravnom odjelu najkasnije do 10-og u tekućem
mjesecu za protekli mjesec.
Ako krajnji korisnik (ustanova) ne dostavi financijski plan, program i izvještaj
nadležnom upravnom odjelu u roku i na propisani način, privremeno se obustavlja
doznaka sredstava ustanovi.

Članak 16.

Županije, Grad Zagreb, gradovi i općine dužni su obavljati nadzor nad
zakonitošću rada upravnih tijela koja obavljaju poslove decentraliziranih
funkcija i korisnika proračunskih sredstava (ustanova) koji se financiraju iz
tih sredstava.

Članak 17.

Ministarstvo financija i ministarstva nadležna za školstvo, socijalnu skrb,
zdravstvo, te nadležno tijelo državne uprave za vatrogastvo obavljaju nadzor u
pogledu zakonitosti postupanja i namjenskog korištenja sredstava iz ove Uredbe.

Članak 18.

Ovlašćuje se ministar financija da prema potrebi donosi naputak o provedbi ove
Uredbe u dijelu koji se odnosi na dinamiku doznake sredstava pomoći izravnanja i
na provedbu članka 3. stavka 2. ove Uredbe.

Članak 19.

Sredstva za decentralizirane funkcije utvrđena u Uredbi o načinu izračuna iznosa
pomoći izravnanja za decentralizirane funkcije jedinica lokalne i područne
(regionalne) samouprave u prvom tromjesečju 2008. godine (»Narodne novine«, broj
127/2007) uključena su u iznos izračuna pomoći koje su predmet ove Uredbe.

Članak 20.

Ova Uredba stupa na snagu danom objave u »Narodnim novi­nama«.

Klasa: 015-01/08-01/02
Urbroj: 5030104-08-1
Zagreb, 2. svibnja 2008.

Potpredsjednica Vlade
i ministrica obitelji, branitelja i
međugeneracijske solidarnosti
**Jadranka Kosor, dipl. iur.**, v. r.

ZBIRNI PREGLED SREDSTAVA ZA DECENTRALIZIRANE FUNKCIJE U 2008. GODINI PO
ŽUPANIJAMA

*Tablica 1.*

|  |  |  |  |  |  |  |  |
| --- | --- | --- | --- | --- | --- | --- | --- |
| **ŽUPANIJA** | **ŠKOLSTVO** | | **SOCIJALNA SKRB** | | **ZDRAVSTVO** | **VATROGASTVO** | **SVEUKUPNE OBVEZE ZA  DECENTRALIZIRANE FUNKCIJE** |
| **OSNOVNO  ŠKOLSTVO  (OBVEZA GRADOVA I ŽUPANIJA)** | **SREDNJE  ŠKOLSTVO** | **CENTRI ZA SOCIJALNU SKRB I POMOĆ ZA OGRJEV** | **DOMOVI ZA  STARIJE I  NEMOĆNE OSOBE** | **ZDRAVSTVENE USTANOVE** | **JAVNE VATROGASNE POSTROJBE (OBVEZA OPĆINA I GRADOVA)** |
| **1** | **2** | **3** | **4** | **5** | **6** | **7** | **8 (2+3+4+5+6+7)** |
| ZAGREBAČKA | 77.896.248 | 16.986.330 | 5.799.150 | 0 | 17.786.813 | 16.035.025 | 134.503.566 |
| KRAPINSKO-ZAGORSKA | 32.903.696 | 14.179.359 | 3.088.050 | 0 | 17.222.532 | 9.949.622 | 77.343.259 |
| SISAČKO-MOSLAVAČKA | 47.865.768 | 16.300.472 | 6.903.850 | 10.057.000 | 21.057.663 | 14.346.520 | 116.531.273 |
| KARLOVAČKA | 35.074.414 | 16.628.686 | 4.904.400 | 4.867.000 | 16.266.541 | 11.325.132 | 89.066.173 |
| VARAŽDINSKA | 44.993.849 | 21.645.687 | 3.661.650 | 8.332.000 | 19.993.422 | 6.509.648 | 105.136.256 |
| KOPRIVNIČKO-KRIŽEVAČKA | 30.677.402 | 11.681.342 | 3.070.200 | 7.878.000 | 13.378.425 | 12.176.071 | 78.861.440 |
| BJELOVARSKO-BILOGORSKA | 32.762.089 | 15.719.932 | 4.310.550 | 4.881.000 | 15.334.450 | 13.341.480 | 86.349.501 |
| PRIMORSKO-GORANSKA | 55.526.050 | 35.375.321 | 5.358.100 | 21.038.000 | 35.162.584 | 32.442.840 | 184.902.895 |
| LIČKO-SENJSKA | 18.205.427 | 4.941.081 | 1.766.000 | 7.567.000 | 9.214.390 | 6.959.555 | 48.653.453 |
| VIROVITIČKO-PODRAVSKA | 23.895.996 | 9.554.307 | 3.004.750 | 0 | 14.277.516 | 5.789.335 | 56.521.904 |
| POŽEŠKO-SLAVONSKA | 23.976.124 | 10.300.454 | 2.751.550 | 8.255.000 | 10.673.584 | 2.415.363 | 58.372.075 |
| BRODSKO-POSAVSKA | 43.090.377 | 16.861.986 | 4.824.000 | 7.256.000 | 17.258.968 | 8.006.673 | 97.298.004 |
| ZADARSKA | 39.861.823 | 21.819.468 | 4.159.900 | 7.261.000 | 16.780.799 | 24.887.772 | 114.770.762 |
| OSJEČKO-BARANJSKA | 74.751.299 | 38.943.113 | 10.348.950 | 14.858.000 | 33.137.530 | 15.869.953 | 187.908.845 |
| ŠIBENSKO-KNINSKA | 26.504.295 | 11.418.417 | 7.283.250 | 9.534.000 | 15.795.524 | 13.218.001 | 83.753.487 |
| VUKOVARSKO-SRIJEMSKA | 43.693.518 | 19.206.387 | 5.338.300 | 11.833.000 | 23.913.228 | 11.524.097 | 115.508.530 |
| SPLITSKO-DALMATINSKA | 97.494.872 | 53.236.084 | 10.213.000 | 24.822.000 | 42.253.121 | 17.988.683 | 246.007.760 |
| ISTARSKA | 51.658.939 | 24.197.330 | 3.398.000 | 18.710.000 | 21.022.813 | 33.055.338 | 152.042.420 |
| DUBROVAČKO-NERETVANSKA | 30.754.400 | 15.580.326 | 2.686.550 | 13.377.000 | 15.921.123 | 20.067.836 | 98.387.235 |
| MEĐIMURSKA | 27.038.162 | 11.031.599 | 3.192.850 | 6.790.000 | 12.550.904 | 5.248.925 | 65.852.440 |
| GRAD ZAGREB | 137.017.513 | 98.253.845 | 9.744.350 | 62.480.000 | 77.348.649 | 42.817.799 | 427.662.156 |
| **UKUPNO KUNA** | **995.642.261** | **483.861.526** | **105.807.400** | **249.796.000** | **466.350.579** | **323.975.668** | **2.625.433.434** |

PREGLED SREDSTAVA ZA DECENTRALIZIRANU FUNKCIJU OSNOVNOG ŠKOLSTVA PO ŽUPANIJAMA U
2008. GODINI

*Tablica 2.ž.*

|  |  |  |
| --- | --- | --- |
| Žup. broj | Nositelj financiranja – županije | Sveukupno kuna |
| 1 | 2 | 3 |
| 1. | ZAGREBAČKA | 45.105.719 |
| 2. | KRAPINSKO-ZAGORSKA | 30.475.274 |
| 3. | SISAČKO-MOSLAVAČKA | 32.161.092 |
| 4. | KARLOVAČKA | 23.106.164 |
| 5. | VARAŽDINSKA | 35.858.280 |
| 6. | KOPRIVNIČKO-KRIŽEVAČKA | 17.317.764 |
| 7. | BJELOVARSKO-BILOGORSKA | 24.876.481 |
| 8. | PRIMORSKO-GORANSKA | 31.860.081 |
| 9. | LIČKO-SENJSKA | 14.517.445 |
| 10. | VIROVITIČKO-PODRAVSKA | 18.250.545 |
| 11. | POŽEŠKO-SLAVONSKA | 17.903.428 |
| 12. | BRODSKO-POSAVSKA | 28.351.879 |
| 13. | ZADARSKA | 27.766.877 |
| 14. | OSJEČKO-BARANJSKA | 56.085.506 |
| 15. | ŠIBENSKO-KNINSKA | 17.158.193 |
| 16. | VUKOVARSKO-SRIJEMSKA | 37.020.011 |
| 17. | SPLITSKO-DALMATINSKA | 70.303.072 |
| 18. | ISTARSKA | 20.511.300 |
| 19. | DUBROVAČKO-NERETVANSKA | 22.116.080 |
| 20. | MEĐIMURSKA | 21.372.526 |
| 21. | GRAD ZAGREB | 137.017.513 |
| **UKUPNO ŽUPANIJE** | | **729.135.230** |

PREGLED SREDSTAVA ZA DECENTRALIZIRANU FUNKCIJU OSNOVNOG ŠKOLSTVA PO GRADOVIMA U
2008. GODINI

*Tablica 2.g.*

|  |  |  |
| --- | --- | --- |
| Red. broj | Nositelj financiranja – gradovi | Sveukupno kuna |
| 1 | 2 | 3 |
| 1. | VELIKA GORICA | 14.427.786 |
| 2. | SAMOBOR | 8.788.471 |
| 3. | VRBOVEC | 4.846.672 |
| 4. | ZAPREŠIĆ | 4.727.600 |
| 5. | KRAPINA | 2.428.422 |
| 6. | SISAK | 10.055.752 |
| 7. | KUTINA | 5.648.924 |
| 8. | KARLOVAC | 11.968.250 |
| 9. | VARAŽDIN | 9.135.569 |
| 10. | KOPRIVNICA | 7.498.143 |
| 11. | KRIŽEVCI | 5.861.495 |
| 12. | BJELOVAR | 7.885.608 |
| 13. | RIJEKA | 20.384.152 |
| 14. | CRIKVENICA | 1.901.737 |
| 15. | OPATIJA | 1.380.080 |
| 16. | GOSPIĆ | 3.687.982 |
| 17. | VIROVITICA | 5.645.451 |
| 18. | POŽEGA | 6.072.696 |
| 19. | SLAVONSKI BROD | 14.738.498 |
| 20. | ZADAR | 12.094.946 |
| 21. | OSIJEK | 18.665.793 |
| 22. | ŠIBENIK | 9.346.102 |
| 23. | VINKOVCI | 6.673.507 |
| 24. | MAKARSKA | 2.597.424 |
| 25. | SPLIT | 24.594.376 |
| 26. | PULA – POLA | 10.779.797 |
| 27. | LABIN | 2.937.145 |
| 28. | PAZIN | 6.968.500 |
| 29. | POREČ – PARENZO | 4.019.403 |
| 30. | ROVINJ – ROIVIGNO | 2.833.231 |
| 31. | UMAG – UMAGO | 3.609.563 |
| 32. | DUBROVNIK | 8.638.320 |
| 33. | ČAKOVEC | 5.665.636 |
| **UKUPNO GRADOVI** | | **266.507.031** |

PREGLED SREDSTAVA ZA DECENTRALIZIRANU FUNKCIJU VATROGASTVA PO OPĆINAMA/GRADOVIMA
U 2008. GODINI

*Tablica 3. općine/gradovi*

|  |  |  |  |
| --- | --- | --- | --- |
| Red. broj | Osnivači i suosnivači javnih vatrogasnih postrojbi  gradovi/općine | Naziv javne vatrogasne postrojbe | Ukupno kuna |
| 1 | 2 | 3 | 4 |
| 1. | Grad Zagreb | JVP ZAGREB | 42.817.799 |
| 2. | Grad Zaprešić | JVP ZAPREŠIĆ | 4.232.031 |
| 3. | Grad Samobor | JVP SAMOBOR | 3.051.945 |
| 4. | Grad Velika Gorica | JVP VELIKA GORICA | 4.878.116 |
| 5. | Grad Ivanić Grad | JVP IVANIĆ GRAD | 3.872.933 |
| 6. |  | ZAGORSKA JVP | 7.760.256 |
|  | Grad Zabok (9,22%) |  | 715.495 |
|  | Grad Klanjec (3,18%) |  | 246.776 |
|  | Grad Oroslavje (6,15%) |  | 477.255 |
|  | Grad Pregrada (7,05%) |  | 547.098 |
|  | Grad Zlatar (6,40%) |  | 496.657 |
|  | Grad Donja Stubica (5,83%) |  | 452.423 |
|  | Općina Bedekovčina (8,34%) |  | 647.206 |
|  | Općina Budinšćina (2,75%) |  | 213.407 |
|  | Općina Desinić (3,42%) |  | 265.401 |
|  | Općina Gornja Stubica (5,63%) |  | 436.902 |
|  | Općina Hrašćina (1,80%) |  | 139.685 |
|  | Općina Konjšćina (4,01%) |  | 311.186 |
|  | Općina Kraljevec na Sutli (1,79%) |  | 138.908 |
|  | Općina Krapinske Toplice (5,65%) |  | 438.454 |
|  | Općina Kumrovec (1,82%) |  | 141.237 |
|  | Općina Marija Bistrica (6,50%) |  | 504.417 |
|  | Općina Stubičke Toplice (2,71%) |  | 210.303 |
|  | Općina Sveti Križ Začretje (6,51%) |  | 505.193 |
|  | Općina Tuhelj (2,15%) |  | 166.846 |
|  | Općina Veliko Trgovišće (5,13%) |  | 398.101 |
|  | Općina Zagorska Sela (1,18%) |  | 91.571 |
|  | Općina Zlatar Bistrica (2,78%) |  | 215.735 |
| 7. | Grad Krapina | JVP KRAPINA | 2.189.366 |
| 8. | Grad Sisak | JVP SISAK | 6.525.519 |
| 9. | Grad Petrinja | JVP PETRINJA | 3.954.598 |
| 10. | Grad Kutina | JVP KUTINA | 3.866.403 |
| 11. | Grad Karlovac | JVP KARLOVAČKA | 7.879.199 |
| 12. | Grad Ogulin | JVP OGULIN | 3.445.933 |
| 13. | Grad Varaždin | JVP VARAŽDIN | 6.509.648 |
| 14. | Grad Koprivnica | JVP KOPRIVNICA | 5.218.499 |
| 15. |  | JVP ĐURĐEVAC | 3.856.760 |
|  | Grad Đurđevac (69,40%) |  | 2.676.592 |
|  | Općina Virje (10,70%) |  | 412.673 |
|  | Općina Kloštar Podravski (5,08%) |  | 195.923 |
|  | Općina Kalinovac (4,88%) |  | 188.209 |
|  | Općina Molve (4,05%) |  | 156.199 |
|  | Općina Ferdinandovac (2,97%) |  | 114.546 |
|  | Općina Podravske Sesvete (1,84%) |  | 70.965 |
|  | Općina Novo Virje (1,08%) |  | 41.653 |
| 16. | Grad Križevci | JVP KRIŽEVCI | 3.100.812 |
| 17. | Grad Bjelovar | JVP BJELOVAR | 5.997.263 |
| 18. |  | JVP DARUVAR | 3.087.478 |
|  | Grad Daruvar (78,00%) |  | 2.408.232 |
|  | Općina Sirač (7,00%) |  | 216.124 |
|  | Općina Končanica (5,00%) |  | 154.374 |
|  | Općina Đulovac (5,00%) |  | 154.374 |
|  | Općina Dežanovac (5,00%) |  | 154.374 |
| 19. | Grad Garešnica | JVP GAREŠNICA | 2.206.768 |
| 20. | Grad Čazma | JVP ČAZMA | 2.049.971 |
| 21. | Grad Rijeka | JVP RIJEKA | 17.361.775 |
| 22. | Grad Mali Lošinj | JVP LOŠINJ | 3.076.922 |
| 23. | Grad Crikvenica | JVP CRIKVENICA | 2.287.354 |
| 24. | Grad Krk | JVP KRK | 3.136.169 |
| 25. |  | JVP OPATIJA | 4.545.469 |
|  | Grad Opatija (57%) |  | 2.590.918 |
|  | Općina Matulji (23%) |  | 1.045.457 |
|  | Općina Lovran (14%) |  | 636.366 |
|  | Općina Mošćenička Draga (14%) |  | 272.728 |
| 26. | Grad Delnice | JVP DELNICE | 2.035.151 |
| 27. | Grad Gospić | JVP GOSPIĆ | 2.882.843 |
| 28. | Općina Plitvička Jezera | JVP PLITVIČKA JEZERA | 2.037.574 |
| 29. | Grad Senj | JVP SENJ | 2.039.138 |
| 30. | Grad Virovitica | JVP VIROVITICA | 3.206.156 |
| 31. | Grad Slatina | JVP SLATINA | 2.583.179 |
| 32. | Grad Požega | JVP POŽEGA | 2.415.363 |
| 33. | Grad Slavonski Brod | JVP SLAVONSKI BROD | 8.006.673 |
| 34. | Grad Zadar | JVP ZADAR | 14.975.809 |
| 35. | Grad Biograd na Moru | JVP BIOGRAD | 3.251.520 |
| 36. | Grad Benkovac | JVP BENKOVAC | 2.917.951 |
| 37. | Općina Gračac | JVP GRAČAC | 3.742.492 |
| 38. | Grad Osijek | JVP OSIJEK | 13.075.851 |
| 39. | Grad Beli Manastir | JVP BELI MANASTIR | 2.794.102 |
| 40. | Grad Šibenik | JVP ŠIBENIK | 7.907.787 |
| 41. | Grad Drniš | JVP DRNIŠ | 2.289.433 |
| 42. | Grad Knin | JVP KNIN | 3.020.781 |
| 43. | Grad Vinkovci | JVP VINKOVCI | 3.550.239 |
| 44. | Grad Vukovar | JVP VUKOVAR | 5.918.799 |
| 45. | Grad Ilok | JVP ILOK | 2.055.059 |
| 46. | Grad Split | JVP SPLIT | 15.183.138 |
| 47. | Grad Imotski | JVP IMOTSKI | 2.805.545 |
| 48. |  | JVP PULA | 10.178.560 |
|  | Grad Pula – Pola  (68,92%) |  | 7.015.065 |
|  | Općina Barban  (3,27%) |  | 332.839 |
|  | Općina Fažana – Fasana  (3,78%) |  | 384.749 |
|  | Općina Ližnjan – Lisignano  (3,45%) |  | 351.160 |
|  | Općina Marčana  (4,59%) |  | 467.196 |
|  | Općina Medulin  (6,88%) |  | 700.285 |
|  | Općina Svetvinčenat  (2,61%) |  | 265.660 |
|  | Grad Vodnjan – Dignano  (6,50%) |  | 661.606 |
| 49. |  | JVP PAZIN | 3.887.728 |
|  | Grad Pazin  (49,29%) |  | 1.916.261 |
|  | Općina Cerovlje  (9,55%) |  | 371.278 |
|  | Općina Gračišće  (7,66%) |  | 297.800 |
|  | Općina Lupoglav  (5,15%) |  | 200.218 |
|  | Općina Karojba  (7,73%) |  | 300.521 |
|  | Općina Motovun – Montona  (5,78%) |  | 224.711 |
|  | Općina Tinjan  (9,58%) |  | 372.445 |
|  | Općina Sveti Petar u Šumi  (5,26%) |  | 204.494 |
| 50. |  | JVP POREČ | 4.132.344 |
|  | Grad Poreč – Parenzo  (73,90%) |  | 3.053.803 |
|  | Općina Sveti Lovreč (2,13%) |  | 88.019 |
|  | Općina Višnjan – Visignano  (2,61%) |  | 107.854 |
|  | Općina Kaštelir – Labinci – Castelliere-S. Domenica  (1,36%) |  | 56.200 |
|  | Općina Vižinada – Visinada  (1,44%) |  | 59.506 |
|  | Općina Vrsar – Orsera  (18,56%) |  | 766.962 |
| 51. |  | JVP ROVINJ | 3.756.108 |
|  | Grad Rovinj – Rovigno  (88,17%) |  | 3.311.760 |
|  | Općina Bale – Valle  (2,10%) |  | 78.879 |
|  | Općina Kanfanar  (3,20%) |  | 120.195 |
|  | Općina Žminj  (6,53%) |  | 245.274 |
| 52. |  | JVP LABIN | 3.508.815 |
|  | Grad Labin  (49,90%) |  | 1.750.899 |
|  | Općina Pićan  (8,20%) |  | 287.722 |
|  | Općina Raša  (15,90%) |  | 557.902 |
|  | Općina Kršan  (13,20%) |  | 463.164 |
|  | Općina Sveta Nedelja (12,80%) |  | 449.128 |
| 53. |  | JVP BUZET | 2.809.631 |
|  | Grad Buzet  (80%) |  | 2.247.705 |
|  | Općina Lanišće  (20%) |  | 561.926 |
| 54. |  | JVP UMAG | 4.782.152 |
|  | Grad Umag – Umago  (51,70%) |  | 2.472.374 |
|  | Grad Novigrad – Cittanova  (13,70%) |  | 655.155 |
|  | Grad Buje – Buie  (22,65%) |  | 1.083.158 |
|  | Općina Grožnjan – Grisignana  (3,65%) |  | 174.548 |
|  | Općina Brtonigla – Verteneglio  (5,85%) |  | 279.755 |
|  | Općina Oprtalj – Portole  (2,45%) |  | 117.162 |
| 55. | Grad Dubrovnik | JVP DUBROVAČKI VATROGASCI | 9.342.476 |
| 56. | Općina Konavle | JVP KONAVLE | 2.147.716 |
| 57. | Općina Dubrovačko Primorje | JVP DUBROVAČKO PRIMORJE | 2.084.478 |
| 58. | Grad Ploče | JVP PLOČE | 2.395.548 |
| 59. | Grad Metković | JVP METKOVIĆ | 2.037.903 |
| 60. | Općina Mljet | JVP MLJET | 2.059.715 |
| 61. | Grad Čakovec | JVP ČAKOVEC | 5.248.925 |
| **SVEUKUPNO** | | | **323.975.668** |

Uredba, NN 52/2008-1751
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)